Suchinthana/ta-wikipedia huggingface dataset:
இலை இடைவெளி

ஒரு இலை இடைவெளி (Leaf gap) என்பது ஒரு செடியின் தண்டுப் பகுதியில் இலை வளரும் இடமாகும். இலை இடைவெளி வழியாக வளரும் இலைச் சுவடு மூலம் இலையானது தண்டுடன் இணைக்கப்பட்டுள்ளது.

இலை இடைவெளி என்பது ஒரு இலைச் சுவடு இணைக்கப்பட்ட இடத்திற்கு மேலே உள்ள தண்டுகளின் வாஸ்குலர் திசுக்களில் ஏற்படும் முறிவு ஆகும். இது தண்டு முனைப் பகுதியில் "ஒரு இலைச்சுவடு ஒரு இலையை நோக்கி பிரிந்து செல்லும் நிலைக்கு மேலே உள்ள முதன்மை வாஸ்குலர் உருளையின் தொடர்ச்சியின் இடைவெளியாக உள்ளது. இந்த இடைவெளி பாரன்கைமா திசுக்களால் நிரப்பப்படுகிறது".

மேற்கோள்கள் 

இலைகள்
தாவர உடற்கூற்றியல்
தாவர உடலியங்கியல்
துப்புரவு முடிந்த தேனி மாவட்ட ஆசிரியர்கள் தொடங்கிய கட்டுரைகள்
தமிழக ஆசிரியர்கள் தொடங்கிய தாவரவியல் கட்டுரைகள்
போட்டோட்ரோபின்

போட்டோட்ரோபின்கள் (Phototropins) என்பது ஒளியீர்ப்புப் புரதங்கள் (முக்கியமாக பிளாவோபுரதங்கள்) ஆகும். இவை உயர் தாவரங்களில் ஒளியினால் ஏற்படும் பல்வேறு விளைவுகளுக்குக் காரணமாக உள்ளது. இவை சைட்டோகுரோம்கள் மற்றும் பைட்டோகுரோம்கள் ஆகியவற்றுடன் இணைந்த ஒளிச்சூழலில் பல்வேறு விதமான வளர்ச்சி மாற்றங்களை தாவரங்களில் ஏற்படுத்துகிறது. மேலும் இவை இலை துளைகள் திறப்பதிலும் மற்றும் பசுங்கணிகங்களின் நகர்ச்சியிலும் முக்கிய பங்காற்றுகிறது.

போட்டோட்ரோபின்கள் என்பது தாவரங்களில் உள்ள ஒளித்தூண்டல் உணர்வமைப்பின் ஒரு பகுதியாகும். இவை பல்வேறு விதமான புறத்தூண்டல் விளைவுகளை தாவரங்களில் உருவாக்குகிறது. குறிப்பாக தண்டானது ஒளியை நோக்கி வளைவதற்கும் மற்றும் இலைத்துளை திறப்பதற்கும் காரணமாக உள்ளது. மேலும் இவைகள் செல்களில் பசுங்கனிகங்களின் நகர்ச்சிக்குக் காரணமாக உள்ளது கண்டறியப்பட்டிருக்கிறது. அத்துடன் ஊதா நிற ஒளியில் போட்டோட்ராபின்கள் சைட்டோகுரோம் செயல்பாட்டிற்கு முன்னதாக தண்டு நீட்சியை தோற்றுவிக்கிறது. மேலும் இவை செல்களில் ஊதா நிற ஒளியில் மொழியாக்கம் செய்யப்பட்ட குறிப்பு சார் தூதாறனைகள் உருவாக்கத்திலும் பயன்படுகிறது.

மேற்கோள்கள்

ஏனைய உசாத்துணைகள்
 
 
 3.Christie J M. Phototropin blue-light receptors[J]. Annu. Rev. Plant Biol., 2007, 58: 21-45.

புலனுணர்வு ஏற்பிகள்
மூலக்கூற்று உயிரியல்
தாவர உடலியங்கியல்
துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
தமிழக ஆசிரியர்கள் தொடங்கிய தாவரவியல் கட்டுரைகள்
கலடாப் காய்யியார் சரணாலயம்

கலடாப் காய்யியார் சரணாலயம் (Kalatop Khajjiar Sanctuary)  இந்தியாவின் இமாச்சலப் பிரதேச மாநிலத்திலுள்ள சம்பா மாவட்டத்தில் கலடாப் மற்றும் காய்யியார் மலைவாழிடத்தில்  அமைந்துள்ள ஒரு விலங்குகள் சரணாலயமாகும். இச்சரணாலயம் 30.69 சதுர கிலோமீட்டர் பரப்பளவில் விரிந்துள்ளது. சரணாலய பகுதியானது கலடாப், காய்யியார் ஆகிய இரு புறங்களிலிருந்தும்  மலையேற்றத்துக்கு ஏற்றபடி அமைந்துள்ளது. டல்லவுசியிலிருந்து சுமார் 6 கி.மீ. தூரத்திலுள்ள இச்சரணாலயத்தில் அடர்த்தியான தேவதாரி மற்றும் பிர் காடுகள் 19.63 சதுர கிமீ பரப்பளவில்  காணப்படுகின்றன. வால் நீண்ட வண்ணப்பறவைகள், செரோ வகை ஆட்டினங்கள், கருப்புக் கரடிகள் போன்றவை இங்குள்ள பொதுவான விலங்குகளாகும் . ராவி ஆற்றின் பாதையோரம் அமைந்துள்ள இச்சரணாலயம் ஊசியிலைக் காடுகள் மற்றும் ஓக் மரங்களால் சூழப்பட்டுள்ளது.

அட்சரேகை வரம்பு- 32°02´ முதல் 32°04´ வடக்கு
தீர்க்கரேகை வரம்பு- 76°01´ முதல் 76°06´கிழக்கு
அருகாமையில் உள்ள இரயில் பாதை- பதான் கோட் (86 கி.மீ).
உயரம்- 1185 முதல் 2768 மீட்டர்
வெப்பநிலை- 10 முதல் 35 °செல்சியசு
ஆண்டு மழையளவு-  672.3 மி.மீ.

தாவரம், விலங்குகள் 

நீலநிற பைன், தியோதர், ஓக் மரங்கள் நிறைந்த நன்கு வளர்ந்த காடுகள் இங்கு அடர்ந்திருக்கின்றன. 
கரடி, சிறுத்தை, இமாலய கருப்பு மார்டென்கள், மான்கள், அணில், செரோவ் வகை ஆடுகள், குள்ளநரி போன்ற பாலூட்டிகள் இச்சரணாயத்தில் வாழ்கின்றன..
கரும்பறவை எனப்படும் பறவைக் குடும்பத்தைச் சேர்ந்த பறவைகள் இங்குள்ளன. . இவை தவிர 
1. யுராசிய காடை
2. வெண்சிறகு கரும்பறவை
3. கருந்தலை காடை
4. செவ்வலகு குருவி
6. அமெரிக்க சாம்பல் தலை பறவை வகை போன்றவையும் இங்கு காணப்படுகின்றன.

மேற்கோள்கள்

புற இணைப்புகள் 

himachaltourism.nic.in 
hptdc.gov.in 
Kalatop Wildlife Sanctuary  

இமாச்சலப் பிரதேச வனவிலங்கு காப்பகங்கள்
இந்திய காட்டுயிர் காப்பகங்கள்
பொன்மணி வைரமுத்து

பொன்மணி வைரமுத்து (Ponmani Vairamuthu) ஒரு தமிழ்க் கவிஞர் ஆவார். இவர் தண்டுறை என்னும் ஊரில் பிறந்து வளர்ந்தவர். கவிஞர் வைரமுத்துவை மணமுடித்தவர். வானம்பாடி இயக்கப் பெண் கவிஞர் ஆவார். பொன்மணி வைரமுத்து கவிதைகள் (1991), மீண்டும் சரஸ்வதி (2000) ஆகிய கவிதைத் தொகுப்புகளை இவர் வெளியிட்டுள்ளார்.

மேற்கோள்கள் 

பெண் கவிஞர்கள்
துப்புரவு முடிந்த திருவாரூர் மாவட்ட ஆசிரியர்கள் தொடங்கிய கட்டுரைகள்
கல்பா, இமாச்சலப் பிரதேசம்

கல்பா (Kalpa, Himachal Pradesh) இந்தியாவில், இமாச்சலப் பிரதேசத்தின் கின்னெளர் மாவட்டத்தில் ரெகாங் பியோவிற்கு மேல், சத்லஜ் ஆற்றின் பள்ளத்தாக்கில் உள்ள ஒரு சிறிய நகரம் ஆகும். இந்த நகரம் கின்னெளர் இன மக்களின் குடியிருப்புப் பகுதியாகும். இந்த மக்கள் மற்றும் ஆப்பிள் பழத்தோட்டங்களுக்கு புகழ் பெற்றவர்கள் ஆவர். ஆப்பிள் இப்பகுதிக்கு ஒரு பெரிய பணப்பயிர் ஆகும். உள்ளூர் மக்கள் இந்து மதம் மற்றும் பௌத்த மதம் ஆகியவற்றின் ஒருங்கிணைப்புகளை பின்பற்றுகின்றனர். மேலும் கல்பாவின் பல கோவில்களில் இந்து மற்றும் பௌத்த கடவுளர்களுக்கு அர்ப்பணிக்கப்பட்டுள்ளன. கல்பாவின் சராசரி கல்வியறிவு 83.75% ஆகும். இமாச்சலப் பிரதேசத்தின் புகழ்பெற்ற இசை இயக்குனரான சுரேந்தர் நேகி, கல்பாவிலிருந்து வந்தவர். இந்தியாவின் முதல் வாக்காளரான ஷியாம் சரண் நேகி கூட கல்பாவைச் சேர்ந்தவர்.

மேற்கோள்கள்

இமாச்சலப் பிரதேசம்
துப்புரவு முடிந்த இராமநாதபுரம் மாவட்ட ஆசிரியர்கள் தொடங்கிய கட்டுரைகள்
சிக்கிம் தேர்தல்கள்

சிக்கிம் தேர்தல்கள் (Elections in Sikkim) என்பன இந்திய மாநிலமாகிய சிக்கிமில் இந்தியாவில் இணையும் முன் 1953 இல் இருந்து நடந்த பொதுத் தேர்தல்கலையும் இந்தியாவில் இணைந்த பின்1974 இல் இருந்து நடந்த சட்டமன்றத் தேர்தல்கள் ஆகும். சட்டமன்றத்தின் மொத்த இருக்கைகள் 32 ஆகும். இவற்றில் புத்த சங்காக்களுக்கு ஒதுக்கிய  ஓர் இருக்கையும் அடங்கும்.

சட்டமன்றத் தேர்தல்கள்

= பொதுத் தேர்தல்கள் ளிந்தியாவில் இணையும் முன்பே சிக்கிமில்
.

1974 (இந்தியா ஒருங்கிணைப்பிற்குப் பின் ) 
சிக்கிம் தேசிய காங்கிரஸ்: 31

சிக்கிம் தேசிய கட்சி: 1

மொத்தம்: 32

1979

1985

1989

1994

1999

2004

2009

2014
2014 சிக்கிம் சட்டமன்றத் தேர்தலில், பவன் குமார் சாம்லிங் தலைமையிலான சிக்கிம் சனநாயக முன்னணி மீண்டும் வெற்றி பெற்று ஆட்சி அமைத்தது.

மேற்கோள்கள்

துப்புரவு முடிந்த இராமநாதபுரம் மாவட்ட ஆசிரியர்கள் தொடங்கிய கட்டுரைகள்
சிதலுறை

சிதலுறை (Pyrena) ஒரு உள்ளோட்டுச் சதைக் கனி அல்லது சிறிய உள்ளோட்டுச் சதைக்கனிக்குள் உள்ள கல் போன்ற பகுதி. இது உட்கனித்தோல் திசுக்களால் சூழப்பட்ட ஒரு விதையைக் கொண்டிருக்கும். சிதலுறையைக் கொண்டிருக்கும் கடினப்படுத்தப்பட்ட கனிஉட்தோல் விதையைச் சுற்றி ஒரு பாதுகாப்பு இயற் தடையை வழங்கி, நோய்க்கிருமிகள் மற்றும் தாவர உண்ணிகளிடமிருந்து பாதுகாக்கிறது..

மேற்கோள்கள் 

தாவர உடற்கூற்றியல்
துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
தமிழக ஆசிரியர்கள் தொடங்கிய தாவரவியல் கட்டுரைகள்
லட்சுமிபுரம் (தேனி மாவட்டம்)

லட்சுமிபுரம் (Lakshmipuram)  என்பது இந்திய நாட்டின் தமிழ்நாடு மாநிலத்தில் தேனி மாவட்டம் பெரியகுளம் தாலுகாவில் அமைந்திருக்கும் ஒரு கிராமம் ஆகும்  மேற்கு தொடர்ச்சி மலையின் அடிவாரத்தில் தேனி நகரிலிருந்து 9 கிலோமீட்டர் தொலைவிலும், பெரியகுளத்திலிருந்து 7 கிலோமீட்டர் தொலைவிலும் தேசிய நெடுஞ்சாலை எண் 183 இல்  இக்கிராம் அமைந்துள்ளது. இக்கிராமத்தின் மக்கள் தொகை 10000 மக்களுக்கும் அதிகமாகும்.

வடக்கில் கொடைக்கானல் தாலுகா, தெற்கே தேனி தாலுகா, கிழக்கே நிலக்கோட்டை  தாலுகா போன்றவை லட்சுமிபுரத்தைச் சூழ்ந்துள்ளன. மாநிலத்தின் தலைநகரான சென்னையிலிருந்து 486 கி.மீ. தொலைவில் இக்கிராமப் பஞ்சாயத்து அமைந்துள்ளது.

மேற்கோள்கள் 

தேனி மாவட்டத்திலுள்ள கிராமங்கள்
பெல்டியன் உறுப்பு

பெல்டியன் உறுப்பு (Beltian body) என்பது அக்கேசியா மற்றும் அதனுடன் நெருங்கியத் தொடர்புடைய சிற்றினங்களில் காணப்படும் அகற்றக்கூடிய முள் போன்ற முனையாகும். தாமஸ் பெல்ட் என்னும் அறிஞரின் பெயரையொட்டி பெயரிடப்பட்ட பெல்டியன் உறுப்பு கொழுப்பு, சர்க்கரை, புரதங்கள் ஆகியவற்றை அதிக அளவில் கொண்டுள்ளன. இவை சிவப்பு நிறத்தில் காணப்படுகின்றன. இவைகள் எறும்புகளுடன் ஒரு ஒருங்குவாழ் உறவில் உருவானதாக நம்பப்படுகிறது. எறும்புகள் டொமேட்டியா என்னும் சிறப்பு அமைப்பினுள் வாழ்கின்றன.

பிற எறும்புகள் பரஸ்பரத் தொடர்புடைய தாவர அமைப்புகள் பெக்கேரியன், முல்லேரியன் மற்றும் முத்துறுப்புக்களில் காணப்படுகிறது.

சிலந்திகளில் தனித்தன்மை வாய்ந்த பாகஹீரா  கிப்லிங்கி அதனுடைய முக்கியமான சைவ உணவாக இந்த பெல்சடியன் உறுப்புக்களை உட்கொள்கின்றன.

மேற்கோள்கள்

வெளி இணைப்புகள் 
 

தாவர அமைப்பியல்
தாவர உடலியங்கியல்
துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
சதுர அவரை

சதுர அவரை (Winged_bean) இதன் தாவரவியல் பெயர் சோஃபோசார்ப்பஸ் டெட்ராகொனலோபஸ். இது கோவா அவரை, ஐவிரலி அவரை, இறகு அவரை, மணிலா அவரை, கடல்நாக அவரை, சதுரப் பயறு என்று அழைக்கப்படுகிறது. இது ஃபேபேசி குடும்பத்தைச் சேர்ந்தது. இதன் தாயகம் நியூ கினியா என்று கருதப்படுகிறது.

இது தென் மற்றும் தென்கிழக்கு ஆசியப் பகுதிகளில் அதிகமாகக் காணப்படுகிறது. குறைந்த நிலப்பரப்பில் சாகுபடி செய்யப்படுகிறது. இத்தாவரத்தின் அனைத்து பகுதிகளும் உண்ண ஏற்றவை. இலைகள் கீரையாகவும், பூக்கள் பச்சைக்காய்கறியாகவும், கிழங்குகள் வேக வைக்கப்பட்டும், விதைகள் சோயா மொச்சையைப் போலவும் உண்ணப்படுகின்றன. இதன் வேர்கள் கிழங்குகளாகவும், காய்கள் இறகுகளுடனும் காணப்படுகின்றன. இது படரும் தாவரமாகும்.

இது வெப்பமண்டலப் பயிராகும். இதன் நீர்த்தேவை அதிகம். ஆனால், நீர்த்தேங்குதல் இதன் வளர்ச்சியைப் பாதிக்கும். இது வளர்வதற்கு 25°செ வெப்பம் தேவை.

மேற்கோள்கள்

குறிப்புகள்
 Venketeswaran, S., M.A.D.L. Dias, and U.V. Weyers. The winged bean: A potential protein crop. p. 445. In: J. Janick and J.E. Simon (eds.), Advances in new crops. Timber Press, Portland, OR (1990).
 Verdcourt, B.; Halliday, P. (1978). "A revision of Psophocarpus (Leguminosae-Papilionoideae-Phaseoleae)". Kew Bulletin. 33: 191–227. doi:10.2307/4109575

துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
அவரையினங்கள்
தமிழக ஆசிரியர்கள் தொடங்கிய தாவரவியல் கட்டுரைகள்
ஆர். லீலா தேவி

டாக்டர். லீலா தேவி (R. Leela Devi, 13 பிப்ரவரி 1932 - 19 மே 1998) ஒரு இந்திய எழுத்தாளர், மொழிபெயர்ப்பாளர் மற்றும் ஆசிரியர் ஆவார். ஆங்கிலம், மலையாளம் மற்றும் சமஸ்கிருத ஆகிய மொழிகளில் நூல்கள் எழுதியுள்ளார். இவர் கேரள மாநிலத்திலிருந்து வந்தவர்.

தொழில்

எழுத்தாளர் மற்றும் மொழிபெயர்ப்பாளர்
லீலா தேவி அவரது கணவர் வி. பாலகிருஷ்ணனுடன் சேர்ந்து முந்நூற்றுக்கும் மேற்பட்ட நூல்களை எழுதியுள்ளார். அவரது பெரும்பாலான நூல்கள் ஆங்கிலம், மலையாள மொழிகளில் எழுதப்பட்டவையாகும். அவற்றுள் சமஸ்கிருதம், ஆங்கிலம் மற்றும் மலையாளம் ஆகிய மொழிகளில் மொழிபெயர்க்கப்பட்ட நூல்களும் அடங்கும்.

பௌத்தம்பௌத்த மதம் பற்றி சமஸ்கிருதத்தில் குறிப்பிடப்பட்ட ஒரே நாடகம் நாகநாதம் (ஹர்ஷவர்தனவின் நாகநந்தம்) நூலின் இவரது மொழிபெயர்ப்பு பெரும் விமர்சனத்துக்காளானது. மார்த்தாண்டவர்மா, நாராயணீயம், விதுர் கீதா (மகாபாரதம்) ஆகியவற்றையும் மொழிபெயர்த்தார். இந்திய விடுதலை இயக்கத்தில் எழுத்தாளர்களின் பங்களிப்பு புத்தகத்தின் ஆங்கில மொழிப்பிரிவுக்கு பங்களித்துள்ளார்.

நாடகம் 
அவரது ”புதிய ஹாரிசன் (New Horizon)”, பஞ்சாயத்துராஜ் பொருள் பற்றிய நாடகம்  ஆகும். சந்து மேனனின் ”இந்துலேகா” என்ற நாடகத்தை ஆங்கிலத்தில் ”கிரெசெண்ட் மூன் ” என்ற பெயரில் மொழிபெயர்த்துள்ளார்.

தேர்ந்தெடுக்கப்பட்ட படைப்புகள்

பிரதிநிதித்துவத்திலிருந்து பங்கேற்பாளனாய் - பஞ்சாயத்துராஜ் பற்றிய முதல் புத்தகம்-ஸ்ரீ சத்குரு பப்ளிகேஷன்ஸ் (தில்லி) 
சரோஜினி நாயுடு - வாழ்க்கை வரலாறு
ப்ளூ ஜாஸ்மின் - கற்பனை நாவல்
குங்குமப்பூ - காஷ்மீரின் தொன்மங்கள் மற்றும் புனைவுகள் பற்றி ஒரு நாவல்
மன்னத்து பத்மநாபனும்  கேரளாவில் நாயர்களின்  மறுமலர்ச்சியும் - நாயர்களின் மறுமலர்ச்சி மற்றும் அவர்களின் வரலாறு
கேரள வரலாற்றில் ஒரு புராணம்
மலையாள இலக்கியத்தின் வரலாறு
கேரள வரலாறு
மலையாள இலக்கியத்தில் ஆங்கிலத்தின் செல்வாக்கு
இந்திய தேசிய காங்கிரஸ் - நூறு ஆண்டுகள் - இந்திய தேசிய காங்கிரசின் வரலாறு, காங்கிரஸ் நூற்றாண்டுக்காக வெளியிடப்பட்டது.
ஆங்கில மொழி கற்பிக்கும் ஒரு கையேடு
நெறிமுறைகள் (உலகின் வெவ்வேறு மதங்களில்) - ஸ்ரீ சத்குரு பப்ளிகேஷன்ஸ் (தில்லி)
வேத கடவுள்கள் மற்றும் சில ஹிம்ஸ் - ஸ்ரீ சத்குரு பப்ளிகேஷன்ஸ் (தில்லி)
விதுர கீதா - உரை & ஆங்கில மொழிபெயர்ப்பு - ஸ்ரீ சத்குரு பப்ளிகேஷன்ஸ் (தில்லி)
ஹர்ஷவர்த்தனாவின் நாகநந்தம் - ஸ்ரீ சத்குரு பப்ளிகேஷன்ஸ் (தில்லி)

மேற்கோள்கள்

வெளி இணைப்புகள் 

http://www.malayalamebooks.org
https://www.scribd.com/doc/50599396/List-of-Books-by-V-Balakrishnan-and-R-Leela-Devi

மலையாள எழுத்தாளர்கள்
கேரள எழுத்தாளர்கள்
இந்திய மொழிபெயர்ப்பாளர்கள்
1932 பிறப்புகள்
1998 இறப்புகள்
இந்திய ஆங்கில எழுத்தாளர்கள்
கேரளப் பெண் எழுத்தாளர்கள்
கே. எஸ். துரை

கே. எஸ். துரை அல்லது கி. செ. துரை (K.S.Thurai) தமிழ் எழுத்தாளர், பத்திரிகையாளர், திரைப்பட இயக்குநர் மற்றும் திரைக்கதை ஆசிரியர் ஆவார்.

ஐரோப்பாவில் உள்ள தமிழ் திரைப்படத்துறையில் இவர் முக்கியமானவர். இவர் அறிமுக இயக்குநர் ஆன  தமிழ்த் திரைப்படம் பூக்கள் மற்றும் தமிழ் திரைப்படங்கள் ”இளம்புயல்” (2009) மற்றும் ”உயிர் வரை இனித்தாய்” (2015) ஆகிய மூன்றுமே ஐரோப்பிய தமிழ் படங்களில் முக்கியமான மைல்கற்கள் ஆகும். இவரது திரைப்படங்கள் இணை திரைப்படங்கள் மற்றும் வணிக நோக்கிலான திரைப்படங்கள் ஆகியவற்றுக்கிடையேயான "நடுத்தர வழி"யாக இருப்பதாக கருதப்படுகின்றன. சமூக கருப்பொருள்கள் மற்றும் உறவுகள் ஆகியவை அவரது திரைப்படங்களில் காணப்படுகின்றன.

மேற்கோள்கள்

வெளி இணைப்புகள் 
 Jyllands-Posten ல்
 TV2
 Journalisten
 DR தேசிய தொலைக்காட்சி 

வாழும் நபர்கள்
தமிழ்த் திரைப்பட இயக்குநர்கள்
தமிழ் ஊடகவியலாளர்கள்
தமிழ்த் திரைப்படக் கதை, திரைக்கதை, வசன எழுத்தாளர்கள்
தமிழ் எழுத்தாளர்கள்
துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
செய்கிந்த் வரலாறு

இந்திய தேசியக் கொடியை ஏற்றியவுடன் மரியாதை செலுத்துவதும் பின்னர் தேசிய கீதம் இசைப்பதும் வழக்கமான வழக்கமாகும்.1942 ஆம் ஆண்டில் தான் சுதந்திர வேட்கையை எழுப்பும் வகையில் வந்தே மாதரம் பாடல் ஒலிக்கத் தொடங்கியது.அதே ஆண்டில் மகாத்மா காந்தியின் தலைமையில் நடந்த வெள்ளையனே வெளியேறு இயக்கத்தின் போது செய் அல்லது செத்து மடி என்ற வாக்கியம் சரித்திரப் புகழ் பெற்றது.அதைப் போல் 1945 ஆம் ஆண்டு சுபாசு சந்திர போசு தலைமையிலான இந்திய தேசிய ராணுவத்தினர் மீது ஆங்கிலேயர்கள் விசாரணை நடத்தத் தொடங்கிய போது தான் செய்கிந்த் என்ற வார்த்தை உருவாயிற்று.

செண்பகராமன் பிள்ளை 
உண்மையில் இந்த வார்த்தை திருவனந்தபுரத்தில் பிறந்த செண்பகராமன் பிள்ளை,தன் ரத்தத்தில் ஊறிய சுதந்திர வேட்கையின் காரணமாக இளம் வயதிலேயே தன் நண்பர்களைச் சந்திக்கும் போது செய்கிந்த் என்று கூறுவாராம். நாளடைவில் இது பிரபலமடையத் தொடங்கியது.1908 ஆம் ஆண்டில் செண்பகராமன் மேற்படிப்புக்காக செர்மனி சென்றார்.வெளிநாட்டில் இருந்தாலும் அவரது மனதில் தாய் நாட்டைப் பற்றிய சிந்தனை தான் மேலோங்கி இருந்தது.பொருளாதாரத்தில் பட்டம் பெற்றவுடன் பிரித்தானிய அரசாங்கத்திற்கு எதிரான நடவடிக்கைகளில் இறங்கினார்.1914 ஆம் ஆண்டில் செப்டம்பர் 22 ஆம் தேதி சென்னை அருகே வந்து சென்ற செர்மனியின் எம்டன் யுத்தக் கப்பலில் கடற்படைத் தளபதியாக செண்பக ராமன் பணியாற்றினார்.

செண்பகராமன் பிள்ளை நேதாசியுடன் சந்திப்பு 
1933 ஆம் ஆண்டு வியன்னாவில் முதன் முதலாக செண்பகராமன் பிள்ளை நேதாசியை சந்தித்த போது செய்கிந்த் என்று கூறி வணக்கம் தெரிவித்தது நேதாசியை மிகவும் கவர்ந்தது. இந்திய தேசிய ராணுவ வட்டாரத்தில் ராணுவ வீரர்கள் ஒருவரையொருவர் சந்திக்கும் போது செய்கிந்த் என்று கூறுவது வழக்கமாயிற்று. 1941 ஆம் ஆண்டு செர்மனியில் இந்திய ராணுவ கைதிகள் சந்திப்புக் கூட்டத்தில் பேசிய நேதாசி,அவர்களை இந்திய தேசிய ராணுவத்தில் சேர அழைப்பு விடுத்தார்.1941 ஆம் ஆண்டு நவம்பர் 2 ஆம் தேதி,செர்மனியில் சுதந்திர இந்தியா மையத்தில் நடந்த கூட்டத்தில், இனி நம்முடைய ராணுவ வீரர்களும்,இந்திய சுதந்திரத்திற்காகப் போராட விரும்புகிறவர்களும் தங்களை அடையாளம் காட்டிக்கொள்ள ஒருவருக்கொருவர் சந்திக்கும் போது செய்கிந்த் என்று சொல்ல வேண்டும் என்ற தீர்மானத்தை நேதாசி நிறைவேற்றினார்.

செய்கிந்த் பிரகடனம் 
1947 ஆம் ஆண்டு ஆகஸ்ட் 15 ஆம் தேதி இந்தியா சுதந்திரமடைந்த அன்று செங்கோட்டையில் முதல் இந்திய சுதந்திரக் கொடியை ஏற்றி வைத்த முதலாவது இந்தியப் பிரதமரான சவகர்லால் நேரு தன்னுடைய உரையை முடித்த பின்னர்,செய்கிந்த் என்று உரத்துக் கூறியது,கூடியிருந்தவர்கள் அனைவரையும் பெருங்குரலில் செய்கிந்த் என்று கூற வைத்தது.அப்போது முதல் அனைத்து அரசு நிகழ்ச்சிகளிலும் இறுதியில் செய்கிந்த் என்று கூறுவது வழக்கமானது..

மேற்கோள்கள் 

துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
தெலங்காணா ஆளுநர்களின் பட்டியல்

தெலுங்கானா ஆளுநர்களின் பட்டியல் தெலுங்கானா ஆளுநர் இந்தியக் குடியரசுத் தலைவரால் நியமிக்கப்படுகிறார். இவரின் இருப்பிடம் ஐதராபாத்தில் உள்ள ஆளுநர் மாளிகை (தெலுங்கானா) ஆகும். இவரின் பதவிக்காலம் ஐந்து ஆண்டுகள் ஆகும். தற்போது ஜிஷ்ணு தேவ் வர்மா என்பவர் ஆளுநராக உள்ளார்.

அதிகாரங்கள் மற்றும் செயல்பாடுகள் 
ஆளுநரின் பல வகையான அதிகாரங்கள்:
 நிறைவேற்று அதிகாரங்கள்  நிர்வாகம், நியமனங்கள் மற்றும் நீக்குதல் தொடர்பானது.
 சட்டமன்ற அதிகாரங்கள்சட்டம் உருவாக்குதல் மற்றும் மாநில சட்டமன்றம்  தொடர்பானது.
 விருப்புரிமை அதிகாரங்கள்  தீர்மானத்தின்படி மேற்கொள்ளப்பட்டவை.

தெலுங்கானா ஆளுநர்கள் பட்டியல் 
2014 முதல் தெலுங்கானா ஆளுநர்கள் பட்டியல் உள்ளது. ஆளுநரின் அலுவலகமானது மாநில தலைநகர் ஐதராபாத்தில் உள்ள ஆளுநர் மாளிகையில் அமைந்துள்ளது.

மேலும் காண்க 
 தெலங்காணா
 தெலுங்கானா முதல்வர்கள்
 இந்திய ஆளுநர்கள்

குறிப்புகள் 

தெலங்காணா
இந்திய மாநில ஆளுநர்கள்
துப்புரவு முடிந்த இராமநாதபுரம் மாவட்ட ஆசிரியர்கள் தொடங்கிய கட்டுரைகள்
அல்டாஃப் புகாரி

சையது அல்டாப் புகாரி (Syed Altaf Bukhari) என்பவர் சம்மு காசுமீர் மாநிலத்தின் அமீரா கடல் சட்டமன்ற தொகுதியிலிருந்து தேர்ந்தெடுக்கப்பட்ட சட்டமன்ற உறுப்பினர் ஆவார் . இவர் சம்மு காசுமீர் மக்கள் சனநாயக கட்சியின் உறுப்பினர் ஆவார். சம்மு காசுமீரின் முன்னாள் நிதி அமைச்சர் பணிநீக்கம் செய்யப்பட்டபோது பொதுப்பணித் துறை அமைச்சராக இருந்த இவர் இடைக்கால நிதி அமைச்சராகவும் பணியாற்றினார்.

கட்சி விரோத நடவடிக்கைகளில் ஈடுபட்டதாக குற்றம் சாட்டப்பட்ட பின்னர், இவர் அக்கட்சியை விட்டு விலகினார். தற்போது இவர் சம்மு காசுமீர் மக்களின் சனநாயகக் கட்சியில் உறுப்பினராக இல்லை. அவரது நெருங்கிய உறவினரும் மற்றொரு மக்கள் சனநாயகக் கட்சியின் மூத்த  தலைவருமான முகமது திலாவர் மிர் முன்னாள் அமைச்சர்கள் அக்கீம் யாசின் மற்றும் குலாம் அசன் மிர் ஆகியோருடன் சையது அல்டாப் புகாரி தலைமையில் இப்பகுதியில் மற்றொரு அரசியல் கட்சியைத் தொடங்க பல சந்திப்புகளை நடத்தி முயற்சித்தார் .

மேற்கோள்கள் 

வாழும் நபர்கள்
இந்திய அரசியல்வாதிகள்
ஜம்மு காஷ்மீர் மக்கள்
விஜிலா சத்யானந்த்

விஜிலா சத்யானந்த் (Vijila Sathyanath) ஓர் இந்திய அரசியல்வாதியும், திருநெல்வேலி மாநகராட்சியின் முன்னாள் மேயரும், தமிழகத்தின் தற்போதைய மாநிலங்களவை உறுப்பினரும் ஆவார். இவர் திராவிட முன்னேற்றக் கழகம் கட்சியைச் சேர்ந்தவர். இவர் கட்சியின் பொதுக் குழுவில் உறுப்பினராகவும் இருக்கிறார். இவர் ராஜ்ய சபையில் உறுப்பினராக 2014-20 வரை இருந்தார். இந்நிலையில் அதிமுகவிலிருந்து விலகி திமுக கட்சித் தலைவர் மு. க. ஸ்டாலின் முன்னிலையில், 8 சூலை 2021 அன்று திராவிட முன்னேற்றக் கழகத்தில் இணைந்தார்.

மேற்கோள்கள் 

21-ஆம் நூற்றாண்டு இந்திய அரசியல்வாதிகள்
திராவிட முன்னேற்றக் கழக அரசியல்வாதிகள்
வாழும் நபர்கள்
துப்புரவு முடிந்த திண்டுக்கல் மாவட்ட ஆசிரியர்கள் தொடங்கிய கட்டுரைகள்
திருநெல்வேலி மாவட்ட நபர்கள்
நாடாளுமன்ற அ. தி. மு. க. உறுப்பினர்கள்
தமிழ்நாட்டைச் சேர்ந்த மாநிலங்களவை உறுப்பினர்கள்
இராமானுசன் இதழ்

இராமானுசன் இதழ் (The Ramanujan Journal) என்பது கணிதத்தின் அனைத்துப் பகுதிகளையும் குறிப்பாக இந்தியக் கணிதவியலாளர் சீனிவாச இராமானுசனால் தாக்கம் பெற்ற பகுதிகளை உள்ளடக்கிய ஒரு சக மதிப்பாய்வு செய்யப்பட்டு வெளிவரும் ஓர் அறிவியல் இதழாகும். இந்த ஆய்விதழ் 1997 இல் நிறுவப்பட்டது, இசுபிரிங்கர் சயன்சு+பிசினசு மீடியாவால் வெளியிடப்படுகிறது. ஆய்விதழ் மேற்கோள் அறிக்கைகளின்படி, இதன் 2021 இன் தாக்கக் காரணி 0.804 ஐக் கொண்டுள்ளது.

மேற்கோள்கள்

வெளி இணைப்புகள்

ஆங்கில அறிவியல் ஆய்விதழ்கள்
கணித ஆய்விதழ்கள்
இராமானுசன்
மண் சிதைவாக்கம்

மண் இழப்பும் தரமிறக்கமும்  என்பவை நிலைத்துள்ள மண் சமனிலையை இழக்கும்  இரண்டு வகைப் படிமலர்ச்சி நிகழ்வுகளாகும். மண் இழப்பு என்பது மண்ணரிப்பால் உருவாகிறது. இந்நிலையில் மண்ணின் தொடர்வு அதன் இயற்கையான கன்னிநிலப் படிவ உருவாக்கநிலையை எட்டும் படிமலர்ச்சியாகும்.  மண்தரமாற்றம் அல்லது மண்சிதைவாக்கம் என்பது இயற்கைப் படிமலர்ச்சியில் இருந்து மாறுபட்டதாகும். இந்நிலை களக் காலநிலையாலும் தாவரக் கலப்பாலும் உருவாகும் படிமலர்ச்சியாகும். இது முதன்மையான தாவர்த்திரள் பேரளவில் துணைநிலைக் குழுமப் பேரளவுப் பதிலீட்டால் உருவாகிறது.  இது படியும் அடிமண்ணின் உட்கூறையும் அளவையும் மாற் றி, மண்  ஏற்பாட்டையே மாற்றுகிறது இது நேரடியான மாந்தவினைகளால் ஏற்படுகிறது. மண் தரமாற்றம் சூழலியல் குலைவு அல்லது தேவையற்ற எழிப்புநீக்கம் போன்ற மாற்றத்தையும்  அதாவது மண்சிதைவாக்கத்தையும் குறிப்பிடலாம்.

மண்தரமிழப்பு அல்லது மண்வளமிழப்பு என்பது மண் ஊட்டச்சத்து நிலை, உயிரினத் திரள் குறைதல், கரிமவளம் இழப்பு, மண் உட்கூற்றுக் கட்டமைப்பின் சிதைவு ஆகியவற்றின் தொகுப்பைக் குறிக்கும். மண்ணின் தரமும் ஆக்கத்திறனும்வேளாண் நடைமுறைகள்,காடழிப்பு, ச்ரங்கம் அகழ்தல், கழிவு வெளியேற்றம்,  உர வேதிமக் கசிவுகளாகியவற்ரால் உருவாகிறது.  

பாண் பல்கலைக்கழகத்தின் வளர்ச்சி  ஆராய்ச்சி மைய ஆய்வின்படியும் வாழ்சிங்டனில் அமைந்த  பன்னாட்டு உணவு பாதுகாப்புக் கொளகை ஆராய்ச்சி நிறுவன ஆய்வின்படியும், மண்னின் தரம் மேய்ச்சல்பகுதிகளில் 33% அளவுக்கும் வறள்நிலப்பகுதிகளில் 25%  அளவிக்கும்காடுகளில் 23% அளவுக்கும் கடந்த முப்பது ஆண்டுகளில் இழக்கப்பட்டுள்ளதுலிப்பகிதிகளை வாழிடமாகக் கொண்டவர் 3.2 பில்லியன் மக்களாவர்.

பொது
மண் உருவாக்கத்தின் தொடக்கத்தில்,  வெற்றுப்பாறை மேல்கவிப்பாக முதனிலை உயிரினங்களாகிய கற்பாசிகளும் பாசடைகளும் படர்ந்தன.  இவற்றைப் பின்னர் மூலிகை, புதர், இறுதியாக காடுகளின் உருவாக்கம் தொடர்ந்தன. இணயாகவே,  ஏ வகை மண்ணடுக்கும் பின் கனிமச் செறிவான பி வக மண்ணடுக்கும் தோன்றின. ஒவ்வொரு மண்ணடுக்கின் தொடர்கட்டங்களிலும் சிலவகை மண்ணும் தாவர மட்கும் சூழற்சுவடுகளும் அமைந்தன.  இது  சூழல் மண்டலத்தை வரையறுத்தது.

அண்மைய கண்டுபிடிப்புகளில் இந்த மண்துகள்கள் ஒன்றோடொன்று உராயும் பொழுது மின்னூட்டம் தூண்டப்படுகிறது என கண்டுபிடிக்கப்பட்டுள்ளது. இத்தகைய துகள்கள் எதிர்மின்நிலையால் துண்டப்பட்டு மிகப்பெரிய துகள் சிதைவுற்று மேலும் அதிக நுண்துகள்கள் உருவாக்கப்படுகிறது.இந்த துகள்கள் தொடக்க நிலையில் ஒன்றிணைந்து வளிமண்டலத்தில் வீண்கற்கால உருவாகத் தக்க தனிச்சிறப்பு பெறுகிறது.  சூாியகதிர்கள் வளிமண்டல்த்தின் வழியாக புவியை வந்தடையும் பொழுது இத்தகைய துகள்களில் உள்ள நீராவி ஆவியாக வெளியேற்றப்படுகிறது.

மேற்கோள்கள்

துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
கொம்மலினா என்சிஃபோலியா

கொம்மிலினா என்சிசிபோலியா (Commelina ensifolia) சாதாரண பெயரில் ஸ்கர்வி களை மற்றும் ஸ்கர்வி புல் அல்லது வாண்டரிங் ஜீ என்று அழைக்கப்படுகிறது. இது ஓராண்டுத் தாவரம் ஆகும். இதன் தாயகம் ஆத்திரேலியா, இந்தியா மற்றும் இலங்கை ஆகும்.
	
இந்தச் சிற்றினமானது சிறிய செடியாகவும் தண்டில் உள்ள கணுவிலிருந்து வேர் வளர்ச்சியடையக்கூடிய தன்மை கொண்டதாகவும் உள்ளது. பூவானது பிரகாசமான நீல நிறம் உடையதாகவும் மூன்று இதழ்கள் கொண்டதாகவும் உள்ளது. ஆனால் ஒரு இதழ் மட்டும் சிறியதாக உள்ளதால் பார்ப்பதற்கு ஈரிதழ் மலர் போல் தெரியும். இந்தத் தாவரம் ஈரமான மண்ணில் வளரும். ஆனால் மாறுபட்ட சீதோசன நிலைகளாகி கடற்கரையோர சீதோற்மை முதல் மத்திய வறன்ட பாலைவனப் பகுதிகளில் அதாவது ஒரே ஒரு நாள் பெய்யக்கூடிய பகுதகளிலும் வளரும். இந்த தாவரமானது பச்சைக் காய்கறியாக பழங்குடி ஆஸ்திரேலியர்கள் உணவாக எடுத்துக் கொள்ளப்பட்டது. ஐரோப்பிய குடியேறிகளும் இந்தர் தாவரத்தை ஸ்கர்வி வராமல் தடுக்க பயன்படுத்துவதால் ஸ்கர்வி புல் என்று அழைக்கப்படுகிறது.

மேற்கோள்கள்

கீரைகள்
இலங்கைத் தாவரங்கள்
துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
தாவரவியல் பெயருடையக் கட்டுரைகள்
தகவற்பெட்டி தேவைப்படும் தாவரவியல் கட்டுரைகள்
தமிழக ஆசிரியர்கள் தொடங்கிய தாவரவியல் கட்டுரைகள்
குவர்கஸ் லோபி

குவர்கஸ் லோபி (Quercus lobbii) என்பது ஒரு அசாதாரணமான மரமாகும். இது வடகிழக்கு இந்தியா மற்றும் தென்மேற்கு சீனாவில் (யுன்னன் மாகாணம்) காணப்படுகிறது.

குவர்கஸ் லோபி 10 மீட்டர் உயரத்திற்கு  வளரும் மரம். இலைகள் 7 செ.மீ நீளமாக இருக்கும்.

குறிப்புகள்

வெளி இணைப்புகள் 
 line drawing, Flora of China Illustrations vol. 4, fig. 385, drawings 6-8 at lower right

இந்தியத் தாவரங்கள்
தாவரவியல் பெயருடையக் கட்டுரைகள்
இ. பெரியசாமி

திண்டுக்கல் ஐ. பெரியசாமி எனப்படும் ஐ. பெரியசாமி (I. Periyasamy) என்பவர் ஒரு தமிழக அரசியல்வாதி மற்றும் தமிழகத்தில் 2006-2011 ஆண்டு காலத்தில் நடந்த தி.மு.க. ஆட்சியில்  வருவாய்த்துறை மற்றும் வீட்டுவசதித்துறை அமைச்சராக இருந்தவர். 2021 மே 7 அன்று தமிழக கூட்டுறவுத் அமைச்சசராக பதவியேற்றார்.

வாழ்க்கைக் குறிப்பு 
இவர் தமிழகத்தின் வத்தலகுண்டுவில்  6 சனவரி 1953 அன்று பிறந்தவர். 
இவருக்கு இரண்டு மகன்கள். இவரது மூத்தமகன் இ. பெ. செந்தில் குமார் சேலத்தில் சட்டப்படிப்பை முடித்தவர், பழநி சட்ட மன்றத் தொகுதி உறுப்பினராகத் தனது அரசியல் வாழ்க்கையை தொடங்கியுள்ளார். இளைய மகன் ஐ. பி. பிரபு , 27, இளம் தொழில்முனைவர்

அரசியலும் வாழ்வும் 
 1986 - 1991 வத்தலக்குண்டு ஒன்றிய தலைவர்
 1989 - 1991 மற்றும் 1996-2001 தமிழக சட்டமன்ற உறுப்பினர்
 1996 - 2001-ல் மதிய உணவு அமைச்சர்
 2006 - 2011 காலகட்டத்தில் தமிழ்நாடு சட்டமன்ற உறுப்பினர். தமிழக வருவாய் மற்றும் வீட்டுவசதித்துறை அமைச்சர்.               
 2016  ஆத்தூர் தொகுதி  சட்டமன்ற உறுப்பினர்.
 2021 தமிழ்நாடு சட்டமன்றத் தேர்தலில்  தமிழகத்திலேயே அதிக வாக்கு வித்தியாசத்தில் ஆத்தூர் தொகுதியில் வெற்றி பெற்றார் இவரை எதிர்த்து போட்டியிட்ட அனைவரும் வைப்புத் தொகையை இழந்தனர.
 2021 மே 7 அன்று தமிழக கூட்டுறவுத் அமைச்சசராக பதவியேற்றார்.

மேற்கோள்கள் 

வாழும் நபர்கள்
1953 பிறப்புகள்
தமிழ்நாட்டு அமைச்சர்கள்
திராவிட முன்னேற்றக் கழக அமைச்சர்கள்
திராவிட முன்னேற்றக் கழக அரசியல்வாதிகள்
திண்டுக்கல் மாவட்ட நபர்கள்
11 ஆவது தமிழ்நாடு சட்டமன்ற உறுப்பினர்கள்
13 ஆவது தமிழ்நாடு சட்டமன்ற உறுப்பினர்கள்
14 ஆவது தமிழ்நாடு சட்டமன்ற உறுப்பினர்கள்
15 ஆவது தமிழ்நாடு சட்டமன்ற உறுப்பினர்கள்
16 ஆவது தமிழ்நாடு சட்டமன்ற உறுப்பினர்கள்
பட்டினப்பாக்கம் (திரைப்படம்‌‌)

பட்டினப்பாக்கம்  ஒரு இந்திய தமிழ் திகில் திரைப்படம். இத்திரைப்படத்தில் கலையரசன் மற்றும் அனஸ்வரகுமார் முன்னணி வேடங்களில், சாயா சிங் மற்றும் ஜான் விஜய் ஆதரவு பாத்திரங்களில் நடித்திருந்தனர். படம் நவம்பர் 23, 2018 அன்று வெளியிடப்பட்டது.

தயாரிப்பு 
புதுமுக இயக்குநர் ஜயாதேவ், நடிகை பாவனாவின் சகோதரர் ஆவார். இப்படத் தயாரிப்பு இருமுறை தடைபட்டது. முதலில் கலையரசன் நடிகர் கபாலி படத்தினாலும், இரண்டாவதாக சென்னையில் வெள்ளத்தாலும் தடைப்பட்டது.

இசையமைப்பு 
பாடல்கள் மற்றும் பின்னணி இசை செய்திருந்தவர் இசான்தேவ் ஆவார்.

மேற்கோள்கள் 

அறிமுக இயக்குநர் திரைப்படங்கள்
இந்தியத் தமிழ்த் திரைப்படங்கள்
2018 தமிழ்த் திரைப்படங்கள்
துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
வி. மைத்ரேயன்

மருத்துவர் வாசுதேவன் மைத்ரேயன் (நவம்பர் 21, 1955) ஓர் இந்திய  புற்று நோய்க்கட்டி மருத்துவர் மற்றும் அரசியல்வாதியாவார்.  இவர் இந்திய நாடாளுமன்றத்தின் மேல்சபை உறுப்பினராக பணியாற்றியவர். மைத்ரேயன்  இந்தியாவின் முதல்தர தகுதிவாய்ந்த புற்றுநோய்க்கட்டி மருத்துவர் என அறியப்படுகிறார்.

இளமைக்கால கல்வி 
நவம்பர் 21, 1955 இல் வடகலை ஐயங்கார் குடும்பத்தில் இந்திய சுதந்திர போராட்ட வீரரான கே. ஆர். வாசுதேவன் மற்றும் அவரது மனைவி மங்கா வாசுதேவன் ஆகியோருக்கு மைத்ரேயன் பிறந்தார். இவர் பள்ளிப்படிப்பை சென்னையில் பயின்றார். நாக்பூர் அரசு மருத்துவக் கல்லூரியில் மருத்துவ பட்டம் பெற்றார். மைத்ரேயன் தனது பட்டப்படிப்பை முடித்தவுடன்,  சென்னை மருத்துவக் கல்லூரியில் புற்றுநோய் மருத்துவத்திற்கான தனது எம்.டி படிப்பைத் தொடர்ந்தார், அதன் பின் சென்னை பல்கலைக்கழகத்தில் புற்று நோய் மருத்துவத்திற்கான டி.எம். படிப்பை முடித்தார்

மருத்துவ பணி 
படிப்பை முடித்ததும், மைத்ரேயன் சிறிது காலம் புற்றுநோய் சிகிச்சை மருத்துவராக பணியாற்றினார். இவர் பல இந்திய மற்றும் வெளிநாட்டு மருத்துவ பத்திரிகைகளில் கட்டுரைகளை எழுதியுள்ளார்.

அரசியல் 
மைத்ரேயன் ஆரம்ப நாட்களில் ராஷ்டிரிய சுயயம்சேவாக் சங்கத்தில் உறுப்பினராக இருந்தார். 1991 ஆம் ஆண்டு பாரதிய ஜனதா கட்சியின் தமிழ்நாடு பிரிவின் செயற்குழு உறுப்பினராக ஆனார். 1995 முதல் 1997 வரை பா.ஜ.க யின் தமிழ்நாடு பொதுச் செயலாளராகவும், 1997 முதல் 1999 வரை துணைத் தலைவராகவும், 1999-ல் சில காலம் மாநில தலைவராகவும் பணியாற்றினார். 1999 ஆம் ஆண்டு ஜூலையில் இவர் பாஜகவிலிருந்து விலகி அனைத்து இந்திய அண்ணா திராவிட முன்னேற்ற கழகத்தில் இணைந்தார். 2023 சூன் மாதத்தில் மீண்டும் பாஜகவில் இணைந்தார். 2024 செப்டம்பரில் பாஜகவில் இருந்து விலகி, மீண்டும் அதிமுகவில் இணைந்தார்.

மேலும் பார்க்க 
தமிழ்நாடு மாநிலங்களவை உறுப்பினர்கள்

மேற்கோள்கள் 

 

1955 பிறப்புகள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
பாரதிய ஜனதா கட்சி அரசியல்வாதிகள்
வாழும் நபர்கள்
சென்னை அரசியல்வாதிகள்
தமிழ்நாட்டைச் சேர்ந்த மாநிலங்களவை உறுப்பினர்கள்
கடைசி இலை

கடைசி  இலை என்பது ஓ. ஹென்றி எழுதிய சிறுகதையாகும். இக்கதை 1907 ஆண்டு வெளியிட்ட "தி திரைம்முடு லேம்ப் அன்ட் அதர் ஸ்டோரிஸ்" என்ற (தமிழில்:அழகான விளக்கும் பிற கதைகளும்) என்ற தொகுப்பில் இடம் பெற்றுள்ளது..

இக்கதை கிரீன்விச் எனும் ஊரில் நடப்பதாக எழுதப்பட்டுள்ளது. கதையின்படி ஒரு ஓவியர் இளங்கலைஞரை காப்பாற்றுகிறார். ஒருவர் நிமோனியா காய்ச்சலால் பாதிக்கப்பட்டு மருத்துவமனையில் இருக்கிறார். அவர் சாளரம் வழியே ஒரு கொடியில் உள்ள இலைகளைப் பார்க்கிறார். ஒவ்வொரு நாளும் ஒவ்வொரு இலையை உதிர்ந்துகொண்டு வருகிறது. கடைசி இலை உதிரும் பொழுது தான் இறந்துவிடுவதாக நினைத்துகொண்டு படுத்திருக்கிறார். அன்று கடுங்காற்றுடன் கூடிய மழை பெய்கிறது. விடிந்து பார்க்கிறார். அந்த ஒரு இலை உதிராமல் இருக்கிறது. நோயாளி நம்பிக்கை கொள்கிறார். அந்த இலை உண்மையான இலை இல்லை; இலையைப் போல தோற்றம் அளிக்குமாறு ஓவியத்தை வரைந்தவர் அந்த ஓவியர்.

தழுவல்கள் 
"கடைசி இலை"க் கதையைத் தழுவித் தொடர்ச்சியாக திரைப்படங்கள் எடுக்கப்பட்டு வந்திருக்கின்றன..  
 1912 இல் "பாலிங் லீப்ஸ்" (en:Falling Leaves)
 1917 இல் டூ ரீல் சைலன்ட்.
 1952 ஆம் ஆண்டு ஐந்து கதைகளைத் தழுவி "ஓ ஹென்றிஸ் புல் ஹவுஸ்" (முழுமையான வீடு) என்கிற தொகுப்பு வெளியானது. இந்தத் தழுவல், கதாநாயகன் புனைபெயர் ஜோ, மற்றும் நாயகி சூசன் (சூ). இதில் சூசன் சகோதரியாக சித்தரிக்கப்பட்டார்.
 1983 இல் ஓ ஹென்றிஸ் புல் ஹவுஸ் படத்தினைத் தழுவி இயேசு கிறிஸ்துவின் கடந்த நாட்களும் சாதுக்களும் (en:The Church of Jesus Christ of Latter-day Saints) படம் வந்தது. இது 24 மணித்துளிகள் ஓடக்கூடிய குறும்படமாகும்.
 2013 இல் வெளிவந்த இந்தித் திரைப்படமான லூதெரா, இச்சிறுகதையை மையமாகக் கொண்டது.

மேற்கோள்கள்

வெளி இணைப்புகள்

 

ஓ. ஹென்றியின் சிறுகதைகள்
தமிழ்நாட்டு துணை முதலமைச்சர்களின் பட்டியல்

தமிழக துணை முதலமைச்சர், ஒரு கட்டாயமற்ற மற்றும் தமிழக முதலமைச்சர் பதவிக்கு அடுத்த நிலையில் உள்ள பதவியாக மே 29, 2009 அன்று அறிவிக்கப்பட்டது. தமிழக துணை முதலமைச்சர் பதவியை வகித்த முதல் நபர் மு. க. ஸ்டாலின் ஆவார். இவர் மே 29, 2009 அன்று முதல் மே 15, 2011 அன்று வரை பதவி வகித்தார். அந்த நேரத்தில் முதலமைச்சராக இருந்தவர், அவரது தந்தை மற்றும் முன்னாள் தி.மு.க தலைவர் மு. கருணாநிதி ஆவார்.

அப்போதைய தமிழக முதலமைச்சராக இருந்த மு. கருணாநிதி, 2009ல் முதுகெலும்பு அறுவை சிகிச்சைக்கு உட்படுத்தப்பட்டார், அது முதல் அவருக்கு சக்கர நாற்காலி தரப்பட்டது. அவரது உடல்நிலை காரணமாக அவரது துறைகளில் இருந்து பல துறைகளில் கவனம் செலுத்த முடியவில்லை, எனவே அவரது மகனான மு. க. ஸ்டாலின் மீது சில துறைகள் ஒதுக்கீடு செய்ய முடிவு செய்தார், அவர் அமைச்சரவையில் உள்ளூர் நிர்வாக அமைச்சராக பதவி வகித்தார். இதன் விளைவாக தமிழ்நாட்டில் முதல் முறையாக துணை முதலமைச்சர் பதவி உருவானது. ஆனால் மு. கருணாநிதி உள்துறைப் பொறுப்பை மட்டும் தனது கட்டுப்பாட்டிலேயே வைத்துக்கொண்டார். 

21 ஆகத்து 2017 அன்று, முன்னாள் முதலமைச்சர் ஓ.பன்னீர்செல்வத்தின் கீழ் கிளர்ச்சிப் பிரிவும், இன்னாள் முதலமைச்சர்  பழனிச்சாமியின் கீழ் கிளர்ச்சிப் பிரிவும் ஒன்றில் ஒன்றிணைக்க முடிவு செய்தன. இதன் விளைவாக ஓ. பன்னீர்செல்வம், தமிழகத்தின் இரண்டாவது துணை முதலமைச்சராக பதவியேற்று 21 ஆகஸ்ட் 2017 முதல் 2021 மே 6 வரை இருந்தார்.

தமிழகத்தின் மூன்றாவது துணை முதலமைச்சராக 28 செப்டம்பர் 2024 முதல் உதயநிதி ஸ்டாலின் பதவி வகித்து வருகிறார்.

பட்டியல்

புள்ளிவிவரம் 
பதவிக்காலத்தின் அடிப்படையில் துணை முதலமைச்சர்களின் பட்டியல்

கட்சி வாரியாக துணை முதலமைச்சர்களின் எண்ணிக்கை 
கட்சி வாரியாக பட்டியல்:

கட்சி வாரியாக துணை முதல்வர் அலுவலகத்தில் இருந்த மொத்த நாட்கள்

வாழ்கின்ற முன்னாள் துணை முதலமைச்சர்கள் 
  , தமிழகத்தின் முன்னாள் துணை முதல்வர்கள் இருவர் வாழுகின்றனர்.

பதிவுகள் 
 ஓ. பன்னீர்செல்வம் தான் தமிழகத்தின் நீண்ட காலம் துணை முதலமைச்சராக பதவி வகிக்கிதார்.
 மு. க. ஸ்டாலின் தான் தமிழகத்தின் முதல் துணை முதலமைச்சராக பதவி வகித்தவர்.
 உதயநிதி ஸ்டாலின் தான் இளைய துணை முதலமைச்சராக பதவி வகிப்பவர்.
 கௌரவ டாக்டர் பட்டம் பெற்ற ஒரே துணை முதலமைச்சர் மு. க. ஸ்டாலின்.

இவற்றையும் பார்க்கவும் 
 தமிழக அமைச்சரவை
 தமிழக முதலமைச்சர்களின் பட்டியல்
 தமிழக ஆளுநர்களின் பட்டியல்

மேற்கோள்கள்

குறிப்புகள் 

தமிழ்நாட்டு அமைச்சர்கள்
மரகத நாணயம் (திரைப்படம்)

மரகத நாணயம் (ஆங்கிலம்: Maragadha Naanayam) என்பது 2017-ஆம் ஆண்டு வெளிவந்த ஒரு தமிழ்த் திரைப்படம் ஆகும். கதை மற்றும் இயக்கம் ஏ.ஆர்.கே. சரவணன். இப்படத்தில் கதாநாயகனாக ஆதி நடித்துள்ளார். இப்படத்தின் முன்தோற்றம் மார்ச் 11 அன்று வெளியிடப்பட்டது. இப்படம் தெலுங்கில் மரகதமணி என்ற பெயரில் வெளியிட்ப் பட்டுள்ளது.  இத்திரைப்படம் சிறந்த படமாக மக்களிடையே விமர்சனங்களைப் பெற்றுள்ளது.

நடிகர்கள 
 ஆதி
 நிக்கி கல்ராணி
 ஆனந்தராஜ்
 ராம்தாஸ்
 மைம் கோபி
 கோட்டா சினிவாச ராவ்
 எம். எஸ். பாஸ்கர்
 காளி வெங்கட்
 சங்கிலி முருகன்
 கார்திசனா

தயாரிப்பு 
மே 2016 இல், அறிவிக்கப்பட்ட இத்திரைப்படம் ஏ.ஆர்.கே சரவணனால் இயக்க தீர்மானிக்கப்பட்டது. இவர் முண்டாசுபட்டி இயக்கிய ராம்குமாரிடம் துணை இயக்குநராக பணியாற்றியவர். ஆதி நடித்த யாகாவாராயினும் நா காக்க படத்தை அடுத்து நடித்த படம் இது.
 படத்தின் ஆதி மற்றும் நிக்கி கல்ராணி ஆகியோர் முக்கிய கதாபாத்திரத்தில் நடித்துள்ளனர். இத்திரைப்படத்தின் படப்பிடிப்பு 2016 மே 26 இல் துவங்கி ஆகஸ்ட் 10ல்  படப்பிடிப்பு முடிக்கப்பட்டது.

கதை 
பல நூற்றாண்டுகளுக்கு முன்னாடி வாழ்ந்த இரும்பொறை என்கிற மன்னனுக்கு சொந்தமான மரகத நாணயம் என்கிற அதிசயக் கல் இந்த நூற்றாண்டைச் சேர்ந்த மனிதர்கள் கைகளில் கிடைக்கிறது. அந்தக் கல் யார் கைகளிலெல்லாம் கிடைக்கிறதோ அவர்கள் வரிசையாகக் கொல்லப்பட அந்த சாவுக்குக் காரணம் இறும்பொறை அரசனுடைய ஆவி என்று வதந்திகள் உலவ ஆரம்பிக்கிறது.  கதாநாயகன் ஆதி தன் பணத் தேவைக்காக அந்தக் கல்லை எடுக்க முயற்சி செய்கிறார். அதில் வெற்றி பெற்றாரா இல்லையா என்பதே கதை.

மேற்கோள்கள்

வெளி இணைப்புகள் 
 

2017 தமிழ்த் திரைப்படங்கள்
இந்தியத் தமிழ்த் திரைப்படங்கள்
அறிமுக இயக்குநர் திரைப்படங்கள்
துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
இந்திய சாகச திரைப்படங்கள்
குழந்தைப்பருவம்

ஒரு குழந்தை (child) என்பது பிறப்பு மற்றும் பூப்படைதல் நிலைகளுக்கு இடையில், அல்லது கைக் குழந்தை மற்றும் வளர்ச்சியாக்கக் காலத்திற்கு இடையில் உள்ள மனித நிலையினைக் குறிப்பதாகும் . இது பிறக்காத மனிதனையும் குறிக்கலாம். சட்டப்பூர்வ வரையறையில் இளவர் என்று அறியப்படுகிறது.  பெரியவர்களை விட குழந்தைகளுக்கு பொதுவாக உரிமைகள் மற்றும் பொறுப்புகள் குறைவு ஆகும். அவர்கள் பொதுவாக தீவிரமான முடிவுகளை எடுக்க முடியாதவர்களாக வகைப்படுத்தப்படுகிறார்கள்.

பெற்றோரைப் பொறுத்தவரையில் எந்த வயதுடைய மகன்கள் மற்றும் மகள்கள் குழந்தைகளாகக் கருதப்படுகிறார்கள்.

உயிரியல், சட்ட மற்றும் சமூக வரையறைகள் 

உயிரியல் அறிவியலில், பிறப்பு மற்றும் பூப்படைதல் நிலைகளுக்கு இடையில்,அல்லது கைக் குழந்தை மற்றும் வளர்ச்சியாக்கக் காலத்திற்கு இடையில் உள்ள மனித நிலையினைக் குறிப்பதாகும்.சட்டப்பூர்வமாக, குழந்தை என்ற சொல் பெரும்பான்மை வயதுக்குக் குறைவான அல்லது வேறு சில குறிப்பிட்ட வயது வரம்பிற்குக் குறைவானவர்களைக் குறிக்கலாம்.

குழந்தைகள் பொதுவாக பெரியவர்களை விட குறைவான உரிமைகளைக் கொண்டுள்ளனர் மற்றும் தீவிரமான முடிவுகளை எடுக்க முடியாதவர்களாக வகைப்படுத்தப்படுகிறார்கள்.விவாகரத்து வழக்குகளில், பெற்றோர் விவாகரத்து செய்தாலும், இல்லாவிட்டாலும் 18 வயதிற்கு கீழிருக்கும் குழந்தை எந்த பெற்றோரிடம், அல்லது உறவினரிடம் ஒப்படைக்கப்பட வேண்டுமென  நீதி மன்றம் தீர்மானிக்கிறது.

குழந்தை பாதுகாப்பு 
யுனிசெஃப்பின் கருத்துப்படி, குழந்தைப் பாதுகாப்பு என்பது " கட்டாயப் பால்வினைத் தொழில், கடத்தல், குழந்தைத் தொழிலாளர் மற்றும் பெண் பிறப்புறுப்பைச் சிதைத்தல் / வெட்டுதல் மற்றும் குழந்தைத் திருமணம் போன்ற தீங்கு விளைவிக்கும் பாரம்பரிய நடைமுறைகள் உட்பட - குழந்தைகளுக்கு எதிரான வன்முறை, சுரண்டல் மற்றும் துஷ்பிரயோகத்தைத் தடுப்பது" என்பதைக் குறிக்கிறது.  குழந்தைகளின் உரிமைகளுக்கான உடன்படிக்கை குழந்தைகளின் அடிப்படை உரிமைகளைப் பாதுகாக்கிறது.

மேற்கோள்கள் 

குழந்தைப் பருவம்
இளையோர்
துப்புரவு முடிந்த மதுரை மாவட்ட ஆசிரியர்கள் தொடங்கிய கட்டுரைகள்
ரோடோடெண்ட்டரான் மோல்மெயெனென்ஸ்

உரோடோடெண்டிரான்  மவுல்மைனென்சு Rhododendron moulmainense  ஒரு உரோடோடெண்டிரான் குடும்பத் தாவர இனமாகும். இதன் தாயகம் தெற்கு சீனா, ஹாங்காங், ஹீயுனாள், யுன்னான், மியான்மா, மலேசியா, தாய்லாந்து மற்றும் வியட்நாம் ஆகும்.

விவரிப்பு   
இது ஒரு பசுமையான குறுமரமாகும். சுமார் 3,8 மீட்டர் உயரமுள்ளது. இதன் இலைகள் 4,13 செ.மீ நீளமுள்ளவை. அவை நீள் வட்ட வடிவத்தில் தோல் போன்று தடித்தவை. ஒவ்வொரு இலையும் வளைந்த ஓரங்களை கொண்டு பின்னோக்கி வளைந்திருக்கும். இதன் பூக்கள் மணமுள்ளவை, கிளைகளின் நுனியில் கொத்தாக பூக்கும் தன்மையுடையவை, ஒரு மஞ்சரியில் 2  அல்லது 4 பூக்கள் கொத்தாக காணப்படும். பூவிழதழ்கள் வெள்ளை அல்லது இளஞ்சிவப்பு நிறமுடையவை. உட்புறமாக ஆரஞ்சு நிற புள்ளிகளைக் கொண்டவை.  ஆங்காங்கில், இதன் பூக்கும் காலம் மார்ச் ஏப்ரல் ஆகும்.இதன் பழங்கள் உருளைவடிவில் 2.5 முதல் 5 செ.மீ நீளத்தில் காணப்படும். அது  நீளவாக்கில் அறுகோணங்களையுடையவை; எண்ணிலடங்கா சிறிய விதைகளையுடையவை. இதன் காய் காய்க்கும் காலம்  ஆங்காங்கில் மே, ஜூன் ஆகும்.

மேற்கோள்கள்

துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
தகவற்பெட்டி மேம்பாடு தேவைப்படும் தாவரவியல் கட்டுரைகள்
தாவரவியல் பெயருடையக் கட்டுரைகள்
பானம்

மனிதன் குடிக்கும் திரவம் பானம் என அழைக்கப்படுகிறது.பானம், அடிப்படைத் தேவையான தாகம் தவிர மனித கலச்சாரத்தில் முக்கிய பங்கு வகிக்கிறது. பானங்கள் நீர், பால், சாறுகள், குளம்பி, தேநீர் மற்றும் மென் பானங்கள் என வகைப்படும். கூடுதலாக மது பானங்களும் மனிதனின் கலாச்சாரம் மற்றும் வளர்ச்சியில் சுமார் 8,000 ஆண்டுகளாக இருந்து வருகின்றன.

உயிரியல் 
மனித உடல் நீர்ப்போக்கினால் நீர்ச்சத்தை இழக்கும் போது, ஒருவருக்கு தாகம் ஏற்படுகிறது. இதன் காரணமாக ஏதோ ஒரு திரவத்தைக் குடிக்க வேண்டும் என்ற நீடித்த நாட்டம் ஏற்படுகிறது. தாகம் என்பது ஐப்போத்தலாமசினால் உடலில் உள்ள மின்பகுபொருளின் நிலையில் ஏற்படும் மாற்றங்களுக்கேற்ப உடல் நிலைகளை ஒழுங்குபடுத்துவதற்கான துலங்கல் ஆகும். மேலும், தாகமானது சுற்றோட்டத் தொகுதியின் கன அளவில் ஏற்படும் மாற்றத்தின் விளைவினாலும் ஏற்படுகிறது. ஆக்சிசன் இழப்பிற்கு அடுத்தபடியாக நீரின் முழுமையான இழப்பானது இறப்பினை நிகழ்த்தும். நீர் மற்றும் பால் (பானம்) ஆகியவை வரலாறு முழுமைக்கும் அடிப்படையான பானங்களாக இருந்து வந்துள்ளன.

மேற்கோள்கள் 
துப்புரவு முடிந்த மதுரை மாவட்ட ஆசிரியர்கள் தொடங்கிய கட்டுரைகள்
உணவுகள்
செயிண்ட் எலினா சட்டம் 1833

செயிண்ட் ஹெலினா சட்டம் 1833(Saint Helena Act 1833) அல்லது இந்திய அரசுச் சட்டம் 1833 (Government of India Act 1833) (3 & 4 Will 4 c 85) அல்லது பட்டையச் சட்டம் 1833 என்பது ஐக்கிய இராச்சியத்தின் நாடாளுமன்றத்தின் மூலம் இயற்றப்பட்ட சட்டம் ஆகும்.

இந்த சட்டத்தின் நோக்கம் பிரித்தானிய கிழக்கிந்திய கம்பெனிக்கு வழங்கப்பட்ட அரச சார்பற்ற முற்றுரிமையை நீட்டிப்பை வழங்கியது.  இதுவே 1833 ஆம் ஆண்டின் பட்டயச் சட்டம் ஆகும். இந்த சட்டம் 20 ஆண்டுகளாக சாசனத்தை நீட்டியது. இது பின்வரும் கருத்துக்களை உள்ளடங்கியது: 

  வங்காள மாகாணத்தின் ஆளுநர், இனி பிரித்தானிய கிழக்கிந்தியாவின்  இந்தியத் தலைமை ஆளுநராக இருப்பார்.  இந்த சட்டத்தின் படி, வில்லியம் பென்டிங்கு பிரபு, பிரித்தானிய இந்தியாவின் முதல் தலைமை ஆளுநர் ஆனார்.
 பம்பாய் மாகாணம் மற்றும் சென்னை மாகாண ஆளுநர்கள் தங்கள் சட்டப்பூர்வ அதிகாரங்களை இழந்தனர். முதல் முறையாக இந்தியத் தலைமை ஆளுநரின் அரசாங்கம் பிரித்தானிய கிழக்கிந்தியாவின் அரசு என்றும், அவருக்கு ஆலோசனை வழங்க இந்திய கழக சபை அமைக்கப்பட்டது. இந்தியத் தலைமை ஆளுநர் மற்றும் அவரது நிர்வாகக் குழு ஆகியவை பிரித்தானிய கிழக்கிந்தியாவின் முழு சட்டப்பூர்வ அதிகாரங்களையும் வழங்கப்பட்டன.
 பிரித்தானியக் கிழக்கிந்தியக் கம்பெனியின் நடவடிக்கைகள் ஒரு வணிக நிறுவனமாக முடிவடைந்தன. அது முற்றிலும் நிர்வாக அமைப்பாக மாறியது. குறிப்பாக சீனா மற்றும் தூர கிழக்கின் பிற பகுதிகளுடன் வர்த்தகத்தில் அதன் ஏகபோகத்தை இழந்தது.
 இது உள்நாட்டு ஊழியர்களின் தேர்வுக்கான திறந்த போட்டிகளின் ஒரு முறையை அறிமுகப்படுத்த முயன்றது. இருப்பினும் நிறுவனத்தின் நியமனங்கள் நியமனம் செய்வதற்கான சிறப்புரிமைகளை தொடர்ந்து கொண்டிருக்கும் இயக்குநர்களின் கோரிக்கையின் எதிர்ப்பின் பின்னர் இந்த விதி மறுக்கப்பட்டது.
 கிழக்கிந்திய கம்பெனியிலிருந்து செயிண்ட் எலனா தீவு முடியரசின் மாட்சிமைக்கு வழங்கப்பட்டது.
 மதத்தின் காரணமாக இடம், அலுவலகம், வேலைவாய்ப்பு என எந்தவொரு பதவியிலும் பூர்வீக இந்தியர்களிடம் வேறுபாடு காட்டக்கூடாது.

112 வது பிரிவை தவிர, முடியாட்சியில் செயின்ட் எலனாவைக் கொண்டு, சட்டம் 1915 இந்திய அரசால் ரத்து செய்யப்பட்டது.

மேற்கோள்கள் 

பிரித்தானிய இந்தியா
பிரித்தானியக் கிழக்கிந்தியக் கம்பனி
1833 நிகழ்வுகள்
இந்திய மகளிர் தேசிய கூட்டமைப்பு

இந்திய மாதர் தேசிய சம்மேளனம் (National Federation of Indian Women) என்பது ஒரு பெண்கள் அமைப்பு ஆகும். இந்த அமைப்பு இந்திய பொதுவுடைமைக் கட்சியின் மகளிர் பிரிவின் அமைப்பாகும். இவ்வமைப்பு 1954 ஆம் ஆண்டில்  அருணா ஆசஃப் அலி உட்பட மகிலா அட்மா ரக்சா சமிதி போன்ற பல தலைவர்களால் நிறுவப்பட்டது.

குறிப்புகள் 

1954 நிகழ்வுகள்
பெண்களின் உரிமைகள்
கியூ என் எக்ஸ்

கோர்டன் பெல் மற்றும் டேன் டோட்ச் ஆகிய இருவரும் வாட்டர்லு பல்கலைக்கழக மாணவர்கள் இவர்கள் 1980 களில் இயக்கு தளம் பற்றிய ஆய்வில் இருந்தனார் அப்போது நிகழ்நேர இயக்கு தளத்தை உருவாக்கினர். இத்தொழில் நுட்பத்திற்கு வணிக ரீதியான தேவை இருப்பதை உணா;ந்தனர். அதனால் கனடாவில் உள்ள பட்டாரியோ நகரில் குவாண்டம் மென்பொருள் நிருவனத்தை துவங்கினார் 1982-ல் கியூயுனிக்ஸ்-ன் முதல் பதிப்பை வெளியிட்டனார் 1984-ல் அதன் பெயரை கியூ என் எக்ஸ் என்று மாற்றினார் பெயர்ச் சிக்கலின் காரணமாக இம்மாற்றம் ஏற்பட்டது. 

கியூ என் எக்ஸ் வணிக ரீதியான யுனிக்ஸ் போன்ற ஒரு நிகழ் நேர இயக்குத்தளம் இது பெரும்பாலும் பதி கனிணியில் பயன்படுகிறது. 1980 களில் கனடாவில் உருவாக்கப்பட்ட இந்நிறுவனத்தை 2010ம் ஆண்டு அதே கனடாவைச் சார்ந்த பிளாக்பெரி நிறுவனம் வாங்கியது. மைக் முறையில் சிறப்பாக செயல்படும் முதல் இயங்குதளம் கியூ என் எக்ஸ் இந்த இயக்கு தளத்தில் வேலைகள் சிறு சிறு பிரிவுகளாக பிரித்து தனித்தனியாக செயல்படும். ஒரு பகுதி செயல் இழந்தாலும் மற்ற பகுதிகள் செயல்படும். இதுவே இதன் தனி சிறப்பாகும்.

மேற்கோள்கள்

கைபேசி இயங்கு தளங்கள்
மார்க் திரோடன்

மார்க் திரோடன் (Mark Trodden) (பிறப்பு 1968) ஒரு கோட்பாட்டு அண்டவியல் மற்றும் துகள் இயற்பியலாளர் ஆவார். இவர் லாங்க்பெர்கின் பேராசிரியராகவும், பென்சில்வேனியா பல்கலைக்கழகத்தில் துகள் அண்டவியல் மையத்தின் இணை இயக்குநராகவும் உள்ளார்.  திரோடன் தன்னை ஒரு "துகள் அண்டவியல்" என்று விவரித்துக் கொள்கிறார்.

கல்வி மற்றும் தொழில் 
திரோடன் கேம்பிரிச்சுப் பல்கலைக்கழகத்தில் இளநிலைப் பட்டம் (கணிதம்) மற்றும் கணிதத்தில் மேம்பட்ட படிப்புக்கான சான்றிதழ் (பகுதி III) ஆகிய இரண்டையும் பெற்றார்.  பின்னர் கேம்பிரிச்சுப் பல்கலைக்கழகத்தில் இளங்கலை பட்டதாரிகளை ஆய்வு செய்து மேற்பார்வையிட்டார். 1992 இல், திரோடன் தனது முனைவர் பட்ட ஆராய்ச்சியில் சேர்வதற்காக அமெரிக்கா சென்றார். அங்கு பிரௌன் பல்கலைக்கழகத்தில் 1995இல் முனைவர் பட்டம் பெற்றார். பட்டம் பெற்ற பிறகு மாசாச்சூசெட்சு தொழில்நுட்பக் கழகத்தில் இரண்டு வருடங்களும், கேஸ் வெஸ்டர்ன் ரிசர்வ் பல்கலைக்கழகத்தில் இரண்டு வருடங்களும் ஆராய்ச்சி உதவியாளராகப் பணியாற்றினார். 2000 முதல் 2009 வரை, திரோடன் சைராகுஸ் பல்கலைக்கழகத்தில்   ஆசிரிய உறுப்பினராகவும், 2005 முதல் 2009 வரை முன்னாள் மாணவர் பேராசிரியராகவும் இருந்தார்.

ஆராய்ச்சி 
குவாண்டம் புலக்கோட்பாடுகள், பொது சார்புக் கோட்பாடு மற்றும் சூப்பர்ஸ்ட்ரிங் கோட்பாடுகளின் அண்டவியல் தாக்கங்கள் மார்க் திரோடனின் முக்கிய ஆராய்ச்சி பகுதிகள் ஆகும். இவர், சீன் கரோல் என்பவருடன், சாதாரண களக் கோட்பாடுகளில் இடவியல் குறைபாடுகளின் புதிய வகுப்பை அறிமுகப்படுத்தினார். கோட்பாட்டு ஆய்வுகள் மற்றும் ஆரம்பகால பிரபஞ்சத்தைப் புரிந்துகொள்வதில் இவரது பணி அறிவியல் சமூகத்தால் பரவலாக மேற்கோள் காட்டப்பட்டு நம்பப்படுகிறது.

மேற்கோள்கள்

வெளி இணைப்புகள்
Mark Trodden's personal website
Mark Trodden's papers in the INSPIRE-HEP database
Videos (with mp3s available) of discussions on physics/cosmology with Trodden on Bloggingheads.tv

கோட்பாட்டு இயற்பியலாளர்கள்
வாழும் நபர்கள்
1968 பிறப்புகள்
பிரித்தானிய அண்டவியலாளர்கள்
அண்டவியலாளர்கள்
ஆங்கிலேய இயற்பியலாளர்கள்
வாழும் நபர்கள்
துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
ரிச்சர்ட் மாசா

ரிச்சர்டு மாசா (Richard Mazza, 4 செப்டம்பர் 1939 – 25 மே 2024) ஒரு அமெரிக்க வணிகர் மற்றும் வெர்மான்ட் பகுதியைச் சார்ந்த அரசியல்வாதி ஆவார். இவர் மக்களாட்சிக் கட்சியைச் சேர்ந்தவர். இவர் வெர்மான்ட் செனட்டினன் உறுப்பினராக 1985 முதல் பணியாற்றி உள்ளார். இவரே இந்த அவையின் மிக நீண்ட கால உறுப்பினர் ஆவார்.

வாழ்க்கை வரலாறு
மாசா 1939 ஆம் ஆண்டு செப்டம்பர் 4 ஆம் நாள் பிறந்தார். இவர் வாழ்நாள் முழுவதும் கோல்செஸ்டரில் வாழ்ந்தவர் ஆவார். இவர் கோல்செஸ்டரின் பொதுப்பள்ளியில் தனது கல்வியைப் பெற்றார். வினூஸ்கி உயர்நிலைக் கல்விக்கூடத்தில் பட்ம் பெற்றார்.

மாசா கோல்செஸ்டரில் ஒரு அங்காடியின் உரிமையாளராகவும், விற்பனையாளராகவும் இருந்தார். இவர் சாம்ப்ளெய்ன் பள்ளத்தாக்கின் இயக்குநர்கள் குழுவில் உறுப்பினராகவும் மூத்த குடிமக்களுக்கான வீட்டு வசதித்திட்டத்தின் தலைவராகவும் இருந்தார். இவர் வெர்மான்ட்டில் பிரதிநிதிகளின் சபையில் 1973 முதல் 1977 முடிய சட்டசபைக் குழுவின் உறுப்பினராகவும், போக்குவரத்துக் குழுவின் உறுப்பினராகவும் பணியாற்றியுள்ளார்.

1984 ஆம் ஆண்டில், மாசா வெர்மான்ட் செனட்டிற்குத் தேர்ந்தெடுக்கப்பட்டார், மேலும் அவர் 1985 இல் தனது இடத்தைப் பிடித்ததில் இருந்து தொடர்ந்து பணியாற்றினார். 1991 ஆம் ஆண்டு முதல் இவர் போக்குவரத்துக் குழுவில் தலைவராக பதவி வகித்து வருகிறார். 1991 ஆம் ஆண்டு முதல் இவர் நிறுவனங்களின் குழுவில் துணைத் தலைவராகவும் பணியாற்றியுள்ளார்.

மாசா சட்டமன்றத்தின் கூட்டுப் போக்குவரத்து மேற்பார்வைக் குழுவில் உறுப்பினராக இருந்துள்தோடு, தலைவராகவும் இருந்துள்ளார். 1997 முதல் இவர் செனட்டின் கமிட்டிகளில் மூன்றாவது உறுப்பினராக இருந்து வருகிறார். குழுக்களுக்கான குழுவானது வெர்மான்ட்டின் லெப்டினன்ட் கவர்னர், வெர்மான்ட் செனட்டின் தலைவர் மற்றும் முழு செனட்டால் தேர்ந்தெடுக்கப்பட்ட மூன்றாவது உறுப்பினர் ஆகியோரை உள்ளடக்கியது. குழுக்களுக்கான குழுவானது குழுவின் பணிகளைச் செய்வதோடு தலைவர்கள், துணைத் தலைவர்கள் மற்றும் குழுவின் எழுத்தர்களை நியமிக்கிறது.

மேற்கோள்கள் 

1939 பிறப்புகள்
2024 இறப்புகள்
அமெரிக்க அரசியல்வாதிகள்
நீலம் சக்சேனா சந்திரா

நீலம் சக்சேனா சந்திரா (Neelam Saxena Chandra, பிறப்பு: 27 ஜூன் 1969) ஓர் இந்தியக் கவிஞர் மற்றும் எழுத்தாளர் ஆவார். அவர் குழந்தைகள் கதைகள் மற்றும் கவிதைகள் எழுதியுள்ளார். ஆங்கிலத்திலும் இந்தி மொழியிலும் அவர் எழுதுகிறார். 2014 ஆம் ஆண்டில் ரவீந்திரநாத் தாகூர் சர்வதேச விருது உட்பட பல விருதுகளையும் பெற்றுள்ளார். இவர் 1993 ஆம் ஆண்டின் IES அதிகாரி ஆவார், தற்போது  ஒன்றிய அரசுப்பணியாளர் தேர்வாணையம் (யுபிஎஸ்சி) இணைச் செயலாளராக பணியாற்றுகிறார்.

ஆரம்ப வாழ்க்கை மற்றும் வாழ்க்கை 
சந்திரா குழந்தைகள் கதைகள், கவிதைகள் மற்றும் ஆங்கிலம் மற்றும் இந்தி மொழிகளில் கற்பனை எழுதியுள்ளார். அவர் 4 நாவல்கள், 1 குறுநாவல் 5 சிறுகதைகள், 25 கவிதை சேகரிப்புகள் மற்றும் 10 குழந்தைகள் புத்தகங்களை எழுதியுள்ளார். 2014 ஆம் ஆண்டில் ரவீந்திரநாத் தாகூர் சர்வதேச விருது உட்பட பல்வேறு விருதுகளை அவர் பெற்றுள்ளார். மும்பை அமெரிக்க கான்சலேட் நடத்திய கவிதைப் போட்டியில் வென்று விருதினைக் கவிஞர் குல்சாரிடமிருந்து பெற்றார். இவரது  மேரே சாஜன் சன் சன், பாடலும் விருது பெற்றுள்ளது.

குறிப்புகள்

வெளி இணைப்புகள் 
 Official website 
 ‘My daughter gave birth to the story-teller in me’ on Millennium Post
 Neelam Saxena Chandra's Interview on DD National

1969 பிறப்புகள்
இந்திய ஆங்கில எழுத்தாளர்கள்
வாழும் நபர்கள்
மகாராட்டிர எழுத்தாளர்கள்
துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பத்மா அசாரிகா

பத்மா அசாரிகா (Padma Hazarika) என்பவர் இந்தியாவின் அசாம் மாநிலத்தைச் சேர்ந்த ஓர் அரசியல்வாதியாவார். இவர் பாரதிய சனதா கட்சியைச் சேர்ந்தவர். 1996, 2006, 2011 மற்றும் 2016 ஆம் ஆண்டுகளில் சூட்டீ தொகுதியில் இருந்து அசாம் சட்டமன்றத்திற்காகத் தேர்ந்தெடுக்கப்பட்டார் . இவர் முன்னதாக அசாம் கண பரிசத் கட்சியில் இருந்தார்..

மேற்கோள்கள் 

வாழும் நபர்கள்
அசாமைச் சேர்ந்த பாரதிய ஜனதா கட்சி அரசியல்வாதிகள்
போஸ் வெங்கட்

போஸ் வெங்கட் (Bose Venkat) என்பவர் தமிழ்த் திரைப்பட, தொலைக்காட்சி நாடக நடிகர், திரைப்பட இயக்குநர் மற்றும் தி.மு.க தலைமைக் கழகப் பேச்சாளர் ஆவார்.

சொந்த வாழ்க்கை 
இவர் நடிகை சோனியாவைத் திருமணம் செய்து கொண்டார். இந்தத் தம்பதியினருக்கு தேஜஸ்வின் எனும் மகனும், பவதாரணி எனும் மகளும் உள்ளனர்.

தொழில் வாழ்க்கை 
தனது பதினேழாவது அகவையில் சென்னையில் குடியேறினார். தொடக்ககாலத்தில் கலைத்துறையில் வாய்ப்பு கிடைக்காமல் தானுந்து ஓட்டியாகப் பணிபுரிந்துள்ளார். மெட்டி ஒலி தொலைக்காட்சித் தொடரில் நடித்ததன் மூலம் இவர் பரவலாக அறியப்படுகிறார். பின்னர் பாரதிராஜாவின் ஈரநிலம் படத்தில் நடித்தார். இவர் சிவாஜி, மருதமலை, தாம் தூம், சரோஜா, சிங்கம், கோ, யாமிருக்க பயமே, 36 வயதினிலே, கவண் தீரன் அதிகாரம் ஒன்று உள்ளிட்ட பல தமிழ் படங்களிலும், மம்முட்டி, திலீப் உடன் சில மலையாளப் படங்களிலும் நடித்துள்ளார். 2020 ஆம் ஆண்டு வெளியான கன்னி மாடம் எனும் திரைப்படத்தின் மூலம் இவர் இயக்குனரானார்.

மேற்கோள்கள்

வெளியிணைப்புகள் 

1975 பிறப்புகள்
வாழும் நபர்கள்
தமிழ்த் திரைப்பட இயக்குநர்கள்‎
திராவிட முன்னேற்றக் கழக அரசியல்வாதிகள்
துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
சென்னை நடிகர்கள்
மிஹிர் கோஸ்வாமி

மிஹிர் கோஸ்வாமி (Mihir Goswami) மேற்கு வங்க மாநிலத்தைச் சேர்ந்த ஒரு இந்திய அரசியல்வாதி ஆவார். அவர் மேற்கு வங்க சட்டமன்றத்தில் 1996–2001 மற்றும் 2016–2021 ஆகிய காலங்களில் சட்டமன்ற உறுப்பினராகப் பணியாற்றினார்.

தொகுதி 
அவர் கூச் பெகர் தக்சின் சட்டமன்றத் தொகுதியை பிரதிநிதித்துவப்படுத்துகிறார்.

அரசியல் கட்சி 
இவர் பிளவுபடாத காங்கிரஸ் கட்சியில் மாவட்ட இளைஞர் காங்கிரஸ் தலைவராக இருந்தார். அதே நேரத்தில் மம்தா பானர்ஜி மாநில இளைஞர் காங்கிரஸ் தலைவராக இருந்தார். 1996 ஆம் ஆண்டு கூச் பெகர் தக்சின் சட்டமன்றத் தொகுதியில் இந்திய தேசிய காங்கிரசு சார்பில் போட்டியிட்டு சட்டமன்ற உறுப்பினரானார். 1998 ஆம் ஆண்டு அகில இந்திய திரிணாமுல் காங்கிரசு கட்சியில் சேர்ந்து 2020 ஆம் ஆண்டு வரை இருந்தார். அதன் பின்னர் பாரதிய ஜனதா கட்சிக்கு மாறினார்.

வெளி இணைப்புகள் 
West Bengal Legislative Assembly

மேற்கோள்கள் 

வாழும் நபர்கள்
துப்புரவு முடிந்த தேனி மாவட்ட ஆசிரியர்கள் தொடங்கிய கட்டுரைகள்
1954 பிறப்புகள்
மேற்கு வங்காளத்தைச் சேர்ந்த பாரதிய ஜனதா கட்சி அரசியல்வாதிகள்
தூவல் பாசனம்

பாசன நீரினைப் பயிர்கள் மீது ஒரு குறிப்பிட்ட உயரத்தில் இருந்து தூவும் முறைக்கு தூவல் பாசனம் என்று பெயர்.  உலோகக் குழாய்களுடன் சுழலும் தெளிப்புக் குழாய்கள் ஒரு குறிப்பிட்ட உயரத்தில் அமைக்கப்பட்டு நீரை மிகுந்த அழுத்தத்துடன் செலுத்தும்போது தெளிப்பான்கள் சுழன்று நீரை பனிபோலவோ அல்லது மழைத்துளி போலவோ ஒரே சீராக தூவி நிலத்தை நனைக்கிறது.  இப்பாசன முறை காப்பி, தேயிலைத் தோட்டங்கள் மற்றும் புல் தரைகளுக்கு பயன்படுத்தப்பட்டு வருகிறது.

தூவல் பாசனத்தின் முக்கியத்துவம் 
இவ்வகைப் பாசனம் பின்வரும் நேர்வுகளில் பயன்படுத்தப்படுகிறது.

1) காப்பி பூக்கும் பருவத்தில் கூடுதல் பாசனமாக பயன்படுகிறது.

2) நிலச்சரிவு, வெப்பம், உறைபனி உள்ள பகுதிகளில் இம்முறை ஏற்றது.

எந்த பயிர்கள் அடிக்கடி மழையை விரும்புகிறதோ அப்பயிர்களு்ககு திடீரென் ஏற்படும் வறட்சியிலிருந்து காப்பாற்ற இம்முறை உதவுகிறது. எனவே இதனை 'கூடுதல் பாசனம்' என்றும் அழைக்கப்படுகிறது.

தூவல் பாசனத்தின் நிறைகள் 
இம்முறையானது நாற்றங்கால்களுக்கு இது மிகச் சிறந்த பாசன முறையாகும். எவ்வித நிலச்சரிவான பகுதிக்கும் இப்பாசன முறை ஏற்றது.3) உறைபனி, கடும் வெப்பம் போன்றவற்றிலிருந்து பயிரைக் காக்க உதவுகின்றது.

மேற்கோள்கள் 

நீர்ப்பாசனம்
துப்புரவு முடிந்த திருநெல்வேலி மாவட்ட ஆசிரியர்கள் தொடங்கிய கட்டுரைகள்
தமிழக ஆசிரியர்கள் தொடங்கிய தாவரவியல் கட்டுரைகள்